Clemens Papa VII. suspendit omnes sententias,  pœnas promulgatas in transgressores statutorum per Abbates Clun. concedens Diffinitoribus Capituli generalis, vt possint reuocare, prout eisdem videbitur expedire. Ex qua Bulla fuit facta diffinitio XXIX. Capituli, anno Domini 1387. Item Bulla eiusdem, per quam ratificat Priuilegia Bonifacij VIII  Ioannis XII. prædecessorum suorum. Item Priuilegium eiusdem, quod Decanatus XXXII. de mensa Abbatiali existentes, sunt omnino exempti,  immunes a præstatione decimæ, talliæ, procurationis,  cuiuscumque alterius generis, ex eo quia soluitur in Monasterio pro membris. Item Confirmatio eiusdem Clementis Papæ VII. quod quinque officia Claustri Cluniac. non cadunt in gratiis impetrantium, nisi in eisdem litteris de ipsis Officiis, expressa sit facta mentio. Et est magis declaratoria, quam illa Vrbani V. Item Ordinatio eiusdem, Quod duodecim Decanatus, videlicet Decanatus de Lehuno in sanguine terso, de Nongento Retrodi, de Gassicuria, de Gaya, de Vergeio, de Vendopera, de Monstreto, de Marmessa, de Turribus supra Maternam, de Carennaco, de Rocennaco,  de sancto Cosma, non cadunt in gratiis impetrantium. Item Declaratio eiusdem, quod prædicti XII. decanatus non tenentur soluere decimam, subsidium, subuentionem, procurationem, talliam, seu collectam. Et tempore vacationum, quando reseruati sunt fructus primi anni, non potest peti nisi quod superest primo anno, solutis pensionibus quas debent,  supportatis oneribus.